Գերմանիայի կանցլեր Անգելա Մերկելը Թբիլիսիում կստորագրի 2 համաձայնագիր, որով Վրաստանին կտրամադրվի 199 միլիոն եվրո գումար։ Այս մասին Մերկելն ասել է Վրաստանի վարչապետ Մամուկա Բախտաձեի հետ համատեղ ասուլիսի ժամանակ։ Կանցլերի խոսքով՝ համաձայնագրերից մեկը կապված է Վրաստանում գազի ստորգետնյա պահեստարանի կառուցման հետ։ Նրանում հնարավոր կլինի պահել մինչև 300 մլն խ/մ բնական գազ։ Սա երկրում գազի տարեկան սպառման մոտավորապես 15 %-ն է։ Վրաստանում կարծում են, որ այս նախագծի իրականացումը կամրապնդի երկրի էներգետիկ անվտանգությունը։